CELEX: 62009CN0288
Language: lt
Date: 2009-07-24 00:00:00
Title: Byla C-288/09: 2009 m. liepos 24 d. The First Tier Tribunal (Tax Chamber) (Jungtinė Karalystė) pateiktas prašymas priimti prejudicinį sprendimą byloje British Sky Broadcasting Group plc prieš The Commissioners for Her Majesty's Revenue & Customs

24.10.2009   
            
            
               LT
            
            
               Europos Sąjungos oficialusis leidinys
            
            
               C 256/9
            
         2009 m. liepos 24 d. The First Tier Tribunal (Tax Chamber) (Jungtinė Karalystė) pateiktas prašymas priimti prejudicinį sprendimą byloje British Sky Broadcasting Group plc prieš The Commissioners for Her Majesty's Revenue & Customs
   (Byla C-288/09)
   2009/C 256/16
   Proceso kalba: anglų
   
      Prašymą priimti prejudicinį sprendimą pateikęs teismas
   
   The First Tier Tribunal (Tax Chamber)
   
      Šalys pagrindinėje byloje
   
   
      Ieškovė: British Sky Broadcasting Group plc
   
      Atsakovė: The Commissioners for Her Majesty's Revenue & Customs
   
      Prejudiciniai klausimai
   
   
               1.
            
            
               Ar DRC 280 modelio Sky+ televizorių priedėlio (set-top box, toliau — STB) specifikacijų STB reikia klasifikuoti subpozicijoje 8528 71 13, kaip tai nurodyta Komisijos reglamente 1214/2007 (1), iš dalies pakeičiančiame Tarybos reglamento 2658/87 1 priedą, nepaisant subpozicijoms 8521 90 00 ir 8528 71 13 skirto 2008 m. gegužės 7 d. Europos Bendrijų Komisijos priimto KN paaiškinimo 2008/C112/03?
            
         
               2.
            
            
               Ar 1992 m. spalio 12 d. Tarybos reglamento (EEB) Nr. 2913/92 (2), nustatančio Bendrijos muitinės kodeksą, su pakeitimais 12 straipsnio 5 dalies a punktu nacionalinė muitinė įpareigojama išduoti privalomąją tarifinę informaciją, atitinkančią KN paaiškinimus, nebent paaiškinimai pripažinti prieštaraujančiais atitinkamoms KN nuostatoms, įskaitant Bendrąsias Kombinuotosios nomenklatūros aiškinimo taisykles, ar, atvirkščiai, nacionalinė muitinė gali vadovautis savo atskirąja nuomone ir nepaisyti paaiškinimų tuo atveju, jei mano, kad toks prieštaravimas egzistuoja?
            
         
               3.
            
            
               Jeigu nurodytų specifikacijų DRX 280 modelio Sky+ STB reikia klasifikuoti KN subpozicijoje 8521 90 00, ar tam tikro dydžio muito taikymas yra neteisėtas pagal Bendrijos teisę, nes jis pažeidžia Bendrijos įsipareigojimus pagal Susitarimą dėl prekybos informacijos technologijų produktais (toliau — ITA) ir 1994 m. Bendrojo susitarimo dėl muitų tarifų ir prekybos II straipsnio 1 dalies b punktą, ar, atvirkščiai, klasifikavimas 8521 pozicijoje reiškia, kad atitinkamas produktas nepatenka į atitinkamo ITA punkto taikymo sritį?
            
         
      (1)  2007 m. rugsėjo 20 d. Komisijos reglamentas (EB) Nr. 1214/2007, iš dalies keičiantis Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedą
   OL L 286, p. 1
   
      (2)  OL L 302, p. 1